Antonin Artaud

Antonin Artaud (født 4. september 1896 i Marseille i Frankrike, død 4. mars 1948 i Ivry-sur-Seine) var en fransk dramatiker, poet, skuespiller og teater-regissør. 

Hans mor fødte ni barn, men bare Antonin og en søster overlevde barndommen. Da han var fire år gammel, hadde Artaud et alvorlig tilfelle av hjernehinnebetennelse, som ga ham et nervøst og irritabelt temperament som varte gjennom hele ungdomstiden. Han led også av nevralgi, stotrende og alvorlige anfall av klinisk depresjon, som ble behandlet med bruk av opium, som resulterte i en livslang avhengighet av narkotiske stoffer. 

Artauds foreldre arrangerte en lang rekke opphold på sanatorium for deres temperamentsfulle sønn, som ble både langvarige og kostbare. Disse oppholdene varte i fem år, med en pause på to måneder i juni og juli 1916 da Artaud ble utskrevet til den franske hæren. Han ble angivelig utskrevet på grunn av sitt søvngjengeri. I mars 1920 flyttet Artaud til Paris for å begynne på en karriere som forfatter, men  oppdaget i stedet at han hadde et talent for avantgarde-teater. 

I en alder av 27 år sendte han flere dikt til tidsskriftet La Nouvelle Revue Française, men fikk avslag. Hans mest kjente verk, Le Théâtre et son double, ble utgitt i 1938. I januar 1948 ble Artaud diagnostisert med tarmkreft. Han døde den 4. mars 1948, alene på en psykiatrisk klinikk, sittende på sengen sin, angivelig mens han holdt sin venstre sko i hånden. Det var mistanke om at han døde av en overdose kloralhydrat.

 Referanser 

 Eksterne lenker 

 To Have Done with the Judgement of God (the renowned radio-play scenario)
 Works by Antonin Artaud (public domain in Canada)
 Site dedicated to A. Artaud
 Antonin Artaud profile page on Find-A-Grave


Kategori:Franske skuespillere
Kategori:Franske regissører
Kategori:Personer fra Marseille